Johnsen er bemerket for sin jordnære stil og for å holde dialekten sin i hevd, og brukte heller uttrykk som «vi har itte mer peeng» eller «vi har peeng på bok» enn sosialøkonomiske begreper som «budsjettbalanse» og «forventet overskudd på oljefondet» da han var finansminister i 1990-årene. Han er en beundrer av lyrikeren Hans Børli og gir ofte referanser til hjemtraktenes innlandskultur i taler og foredrag.